erhwenkuo/poetry-chinese-zhtw huggingface dataset:
三字令
作者：歐陽炯（唐）

春欲盡，日遲遲，牡丹時。羅幌卷，翠簾垂。彩箋書，人不在，燕空歸，負佳期。香燼落，枕函欹。月分明，
南鄉子
作者：歐陽炯（唐）

嫩草如煙，石榴花發海南天。日暮江亭春影淥，鴛鴦浴，畫舸停橈，槿花籬外竹橫橋。水上游上沙上女，回顧，岸遠沙平，日斜歸路晚霞明。孔雀自憐金翠尾，臨水，洞口誰家，木蘭船系木蘭花。紅袖女郎相引去，遊南浦，二八花鈿，胸前如雪臉如蓮。耳墜金鐶穿瑟瑟，霞衣窄，路入南中，桄榔葉暗蓼花紅。兩岸人家微雨後，收紅豆，袖斂鮫綃，採香深洞笑相邀。藤杖枝頭蘆酒滴，鋪葵席，翡翠鵁鶄，白蘋香裡小沙汀。島上陰陰秋雨色，蘆花撲，
獻衷心
作者：歐陽炯（唐）

見好花顏色，爭笑東風。雙臉上，晚妝同。閉小樓深合，情未已，信曾通，滿衣猶自染檀紅。恨不如雙燕，
賀明朝
作者：歐陽炯（唐）

憶昔花間初識面，紅袖半遮妝臉。輕轉石榴裙帶，碧梧桐鎖深深院，誰料得兩情，何日教繾綣。羨春來雙燕，飛到玉樓，朝暮相見。憶昔花間相見後，只憑纖手，暗拋紅豆。人前不解，碧羅衣上蹙金繡，睹對對鴛鴦，空裛淚痕透。想韶顏非久，終是為伊，只恁偷瘦。
江城子
作者：歐陽炯（唐）

晚日金陵岸草平，落霞明，水無情。六代繁華，
鳳樓春
作者：歐陽炯（唐）

鳳髻綠雲叢，深掩房櫳。錦書通，夢中相見覺來慵。勻面淚，臉珠融。因想玉郎何處去，對淑景誰同。小樓中，春思無窮。倚闌凝望，暗牽愁緒，柳花飛起東風。斜日照簾，羅幌香冷粉屏空。海棠零落，鶯語殘紅。
生查子
作者：歐陽彬2（唐）

竟日畫堂歡，入夜重開宴。剪燭蠟煙香，促席花光顫。待得月華來，滿院如鋪練。門外簇驊騮，直待更深散。
奉和聖制三日書懷因以示百寮
作者：崔元翰（唐）

佳節上元巳，芳時屬暮春。流觴想蘭亭，捧劍傳金人。風輕水初綠，日遲花更新。天文信昭回，皇道頗敷陳。恭己每從儉，清心常保真。戒茲遊衍樂，書以示群臣。
奉和聖制重陽旦日百寮曲江宴示懷
作者：崔元翰（唐）

偶聖睹昌期，受恩慚弱質。幸逢良宴會，況是清秋日。遠岫對壺觴，澄瀾映簪紱。炮羔備豐膳，集鳳調鳴律。薄劣廁英豪，歡娛忘衰疾。平皋行雁下，曲渚雙鳧出。沙岸菊開花，霜枝果垂實。天文見成象，帝念資勤恤。探道得玄珠，齋心居特室。豈如橫汾唱，其事徒驕逸。
奉和聖制中元日題奉敬寺
作者：崔元翰（唐）

妙道非本說，殊途成異名。聖人得其要，俱以化群生。鳳吹從上苑，龍宮連外城。花鬘列後殿，雲車駐前庭。松竹含新秋，軒窗有餘清。緬懷崆峒事，須繼簫管聲。離相境都寂，忘言理更精。域中信稱大，天下乃為輕。屈己由濟物，堯心豈所榮。
奉和登玄武樓觀射即事書懷賜孟涉應制
作者：崔元翰（唐）

甯歲常有備，殊方靡不賓。禁營列武衛，帝座彰威神。講事一臨幸，加恩遍撫巡。城高鳳樓聳，場迥獸侯新。飲羽連百中，控弦逾六鈞。揀材盡爪士，受任皆信臣。光賞文藻麗，便繁心膂親。複如觀太清，昭爛垂芳辰。
清明節郭侍御偶與李侍御孔校書王秀才遊開化寺臥病不得同遊賦得十韻兼呈馬十八郎丞公
作者：崔元翰（唐）

山色入層城，鐘聲臨複岫。乘閑息邊事，探異憐春候。曲閣下重階，迴廊遙對溜。石間花遍落，草上雲時覆。鑽火見樵人，飲泉逢野獸。道情親法侶，時望登朝右。執憲糾奸邪，刊書正訛謬。茂才當時選，公子生人秀。贈答繼篇章，歡娛重朋舊。垂簾獨衰疾，擊缶酬金奏。
雜言奉和聖制至承光院見自生藤感其得地因以成詠應制
作者：崔元翰（唐）

新藤正可玩，得地又蓬時。羅生密葉交綠蔓，遙依千華殿，稍上萬年枝。餘芳連桂樹，積潤傍蓮池。豈如幽谷無人見，空覆荒榛雜兔絲。聖心對此應有感，聘丘園，訪茅茨，為謝中林士，王道本無私。
雨中對後簷叢竹
作者：崔元翰（唐）

含風搖硯水，帶雨拂牆衣。乍似秋江上，漁家半掩扉。
賦得沈珠於泉
作者：獨孤良器（唐）

皎潔沈泉水，熒煌照乘珠。沈非將寶契，還與不貪符。風折璿成浪，空涵影似浮。深看星併入，靜向月同無。光價憐時重，亡情通道樞。不應無脛至，自為暗投殊。
雪席口占
作者：高崇文（唐）

崇文宗武不崇文，提戈出塞號將軍。那個髇兒射雁落，白毛空裡亂紛紛。
行縣至浮查山寺
作者：羅珦（唐）

三十年前此布衣，鹿鳴西上虎符歸。行時賓從過前寺，春風一宿琉璃地，自有泉聲愜素機。
賦四相詩：中書令漢陽王張柬之
作者：皇甫澈（唐）

周曆革元命，天步值艱阻。烈烈張漢陽，左袒清諸武。休明神器正，文物舊儀睹。南向翊大君，西宮朝聖母。茂勳鏤鐘鼎，鴻勞食茅土。至今稱五王，卓立邁萬古。
賦四相詩：中書令鐘紹京
作者：皇甫澈（唐）

景龍仙駕遠，中禁奸釁結。謀猷葉聖朝，披鱗奮英節。青宮閶闔啟，滌穢氛沴滅。紫氣重昭回，皇天新日月。從容廟堂上，肅穆人神悅。唐元佐命功，輝煥何烈烈。
賦四相詩：禮部尚書門下侍郎平章事李峴
作者：皇甫澈（唐）

時來遇明聖，道濟甯邦國。猗歟瑚璉器，竭我股肱力。進賢黜不肖，錯枉舉諸直。宦官既卻坐，權奸亦移職。載踐每若驚，三已無慍色。昭昭垂憲章，來世實作則。
賦四相詩：門下侍郎平章事王縉
作者：皇甫澈（唐）

舟楫濟巨川，山河資秀氣。服膺究儒業，屈指取高位。北征戮驕悍，東守輯攜貳。論道致巍巍，持衡無事事。知己不易遇，宰相固有器。瞻事華壁中，來者誰其嗣。
上巳泛舟得遲字
作者：張登（唐）

令節推元巳，天涯喜有期。初筵臨泛地，舊俗祓禳時。枉渚潮新上，殘春日正遲。竹枝遊女曲，桃葉渡江詞。風鷁今方退，沙鷗亦未疑。且同山簡醉，倒載莫褰帷。
送王主簿遊南海
作者：張登（唐）

平生推久要，留滯共三年。明日東南路，窮荒霧露天。曠懷常寄酒，素業不言錢。道在貧非病，時來醜亦妍。過山乘蠟屐，涉海附樓船。行矣無為恨，宗門有大賢。
重陽宴集同用寒字
作者：張登（唐）

錫宴逢佳節，窮荒亦共歡。恩深百日澤，雨借九秋寒。望氣人謠洽，臨風客以難。座移山色在，杯盡菊香殘。欲識投醪遍，應從落帽看。還宵須命燭，舉首謝三官。
仲秋夜郡內西亭對月
作者：張登（唐）

天高月滿影悠悠，一夜炎荒並覺秋。氣與露清凝眾草，□直西傾河漢曙，遺風猶想武昌樓。
冬至夜郡齋宴別前華陰盧主簿
作者：張登（唐）

虎宿方冬至，雞人積夜籌。相逢一尊酒，共結兩鄉愁。王儉花為府，盧諶幄內璆。明朝更臨水，悵望嶺南流。
小雪日戲題絕句
作者：張登（唐）

甲子徒推小雪天，刺梧猶綠槿花然。融和長養無時歇，卻是炎洲雨露偏。
招客遊寺
作者：張登（唐）

江城吏散卷春陰，山寺鳴鐘隔雨深。招取遺民赴僧社，竹堂分坐靜看心。
句
作者：張登（唐）

孤高齊帝石，蕭灑晉亭峰。。境曠窮山外，城標漲海頭。
陪韓退之、竇貽、周同尋劉尊師不遇，得師字
作者：韋執中（唐）

早尚逍遙境，常懷汗漫期。星郎同訪道，羽客杳何之。物外求仙侶，人間失我師。不知柯爛者，何處看圍棋。
尋人偶題
作者：邵真（唐）

日昃不復午，落花難歸樹。人生能幾何，莫厭相逢遇。
牆陰殘雪
作者：何頻瑜（唐）

積雪還因地，牆陰久尚殘。影添斜月白，光借夕陽寒。皎潔開簾近，清熒步履看。狀花飛著樹，如玉不成盤。冰薄方寧及，霜濃比亦難。誰憐高臥處，歲暮歎袁安。
題度支雜事典庭中柏樹
作者：駱浚（唐）

幹聳一條青玉直，葉鋪千疊綠雲低。爭如燕雀偏巢此，卻是鴛鴦不得棲。
梢雲
作者：羅讓（唐）

殊質資靈貺，淩空發瑞雲。梢梢含樹彩，鬱鬱動霞文。不比因風起，全非觸石分。葉光閑泛灩，枝杪靜氛氳。隱見心無宰，裴回慶自君。翻飛如可託，長願在橫汾。
閏月定四時
作者：羅讓（唐）

月閏隨寒暑，疇人定職司。餘分將考日，積算自成時。律候行宜表，陰陽運不欺。氣燻灰管驗，數扐卦辭推。六律文明序，三年理暗移。當知歲功立，唯是奉無私。
雜詩六首
作者：李華（唐）

黃鐘叩母音，律呂更迴圈。邪氣悖正聲，鄭衛生其間。典樂忽涓微，波浪與天渾。嘈嘈鴟梟動，好鳥徒綿蠻。王吉歸鄉裡，甘心長閉關。玄黃與丹青，五氣之正色。聖人端其源，上下皆有則。齊侯好紫衣，魏帝婦人飾。女奴厭金翠，傾海未滿臆。何忍嚴子陵，羊裘死荊棘。甘酸不私人，元和運五行。生人受其用，味正心亦平。爪牙相踐傷，日與性命爭。聖人不能絕，鑽燧與炮烹。嗜慾乘此熾，百金資一傾。正銷神耗衰，邪勝體充盈。顏子有餘樂，瓢中寒水清。陰魄淪宇宙，太陽假其明。臣道不敢專，由此見虧盈。未聞東菑稼，一氣嘉穀成。上天降寒暑，地利乃可生。葛藟附柔木，繁陰蔽曾原。風霜摧枝幹，不復庇本根。女蘿依松柏，然後得長存。孔光尊董賢，胡廣慚李固。儒風冠天下，而乃敗王度。絳侯與博陸，忠樸受遺顧。求名不考實，文弊反成蠹。結交得書生，書生鈍且直。爭權複爭利，終不得其力。我逢縱橫者，是我牙與翼。相旋如疾風，並命趨紫極。奔車得停軌，風火何相逼。仁義豈有常，肝膽反為賊。勿嫌書生直，鈍直深可憶。
詠史十一首
作者：李華（唐）

昂藏獬豸獸，出自太平年。亂代乃潛伏，縱人為禍愆。嘗聞斷馬劍，每壯朱雲賢。身死名不滅，寒風吹墓田。精靈如有在，幽憤滿松煙。漢皇修雅樂，乘輿臨太學。三老與五更，天王親割牲。一人調風俗，萬國和且平。單於驟款塞，武庫欲銷兵。文物此朝盛，君臣何穆清。至今壝壇下，如有簫韶聲。巢許在嵩潁，陶唐不得臣。九州尚洗耳，一命安能親。綿邈數千祀，丘中誰隱淪。朝遊公卿府，夕是山林人。蒲帛揚側陋，薜蘿為縉紳。九重念入夢，三事思降神。且設庭中燎，寧窺泉下鱗。漢時徵百粵，楊僕將樓船。幕府功未立，江湖已騷然。島夷非敢亂，政暴地仍偏。得罪因懷璧，防身輒控弦。三軍求裂土，萬裡詎聞天。魏闕心猶在，旗門首已懸。如何得良吏，一為制方圓。秦滅漢帝興，南山有遺老。危冠揖萬乘，幸得厭徵討。當君逐鹿時，臣等已枯槁。寧知市朝變，但覺林泉好。高臥三十年，相看成四皓。帝言翁甚善，見顧何不早。鹹稱太子仁，重義亦尊道。側聞驪姬事，申生不自保。暫出商山雲，朅來趨灑掃。東宮成羽翼，楚舞傷懷抱。後代無其人，戾園滿秋草。日照昆侖上，羽人披羽衣。乘龍駕雲霧，欲往心無違。此山在西北，乃是神仙國。靈氣皆自然，求之不可得。何為漢武帝，精思遍群山。糜費巨萬計，宮車終不還。蒼蒼茂陵樹，足以戒人間。天生忠與義，本以佐雍熙。何意李司隸，而當昏亂時。古墳襄城野，斜徑橫秋陂。況不禁樵採，茅莎無孑遺。高標尚可仰，精爽今何之。一忤中常侍，銜冤誰見知。嘗觀黨錮傳，撫卷不勝悲。文侯耽鄭衛，一聽一忘餐。白雪燕姬舞，朱弦趙女彈。淫聲流不返，慆蕩日無端。獻歲受朝時，鳴鐘宴百官。兩床陳管磬，九奏殊未闌。對此唯恐臥，更能整衣冠。蜀主相諸葛，功高名亦尊。驅馳千萬眾，怒目瞰中原。曹伯任公孫，國亡身不存。社宮久蕪沒，白雁猶飛翻。勿言君臣合，可以濟黎元。為蜀諒不易，如曹難複論。六國韓最弱，末年尤畏秦。鄭生為韓計，且欲疲秦人。利物可分社，原情堪滅身。鹹陽古城下，萬頃稻苗新。沂水春可涉，泮宮映楊葉。麗色異人間，珊珊搖佩環。展禽恆獨處，深巷生禾黍。城上飛海雲，城中暗春雨。適來鳴佩者，複是誰家女。泥沾珠綴履，雨濕翠毛簪。電影開蓮臉，雷聲飛蕙心。自言沂水曲，採萍兼採菉。歸徑雖可尋，天陰光景促。憐君貞且獨，願許君家宿。徒勞惜衾枕，了不顧雙蛾。豔質誠可重，淫風如禮何。周王惑褒姒，城闕成陂陀。
雲母泉詩
作者：李華（唐）

晨登玄石嶺，嶺上寒松聲。朗日風雨霽，高秋天地清。山門開古寺，石竇含純精。洞徹淨金界，夤緣流玉英。澤藥滋畦茂，氣染茶甌馨。飲液盡眉壽，餐和皆體平。瓊漿駐容發，甘露瑩心靈。岱谷謝巧妙，匡山徒有名。願言構蓬蓽，荷鍤引泠泠。訪道出人世，招賢依福庭。此心不能已，寤寐見吾兄。曾結潁陽契，窮年無所成。東西同放逐，蛇豕尚縱橫。江漢阻攜手，天涯萬裡情。恩光起憔悴，西上謁承明。秋色變江樹，相思紛以盈。猿啼巴丘戍，月上武陵城。共恨川路永，無由會友生。雲泉不可忘，何日遂躬耕。
寄趙七侍禦
作者：李華（唐）

搖槳曙江流，江清山複重。心愜賞未足，川迥失前峰。淩灘出極浦，曠若天池通。君陽青嵯峨，開拆混元中。九潭魚龍窟，仙成羽人宮。陰奧潛鬼物，精光動煙空。玄猿啼深蘢，白鳥戲蔥蒙。飛湍鳴金石，激溜鼓雷風。雨濯萬木鮮，霞照千山濃。草閑長餘綠，花靜落幽紅。渚煙見晨釣，山月聞夜舂。覆溪窈窕波，涵石淘溶溶。丹丘忽聚散，素壁相奔沖。白日破昏靄，靈山出其東。勢排昊蒼上，氣壓吳越雄。回頭望雲卿，此恨發吾衷。昔日蕭邵遊，四人才成童。屬詞慕孔門，入仕希上公。緯卿陷非罪，折我昆吾鋒。茂挺獨先覺，拔身渡京虹。斯人謝明代，百代墜鵷鴻。世故墜橫流，與君哀路窮。相顧無死節，蒙恩逐殊封。天波洗其瑕，朱衣備朝容。一別凡十年，豈期複相從。餘生得攜手，遺此兩孱翁。群遷失鶯羽，後凋惜長松。衰旅難重別，淒淒滿心胸。遇勝悲獨遊，貪奇悵孤逢。禽尚彼何人，胡為束樊籠。吾師度門教，投弁躡遐蹤。
仙遊寺
作者：李華（唐）

舍事入樵徑，雲木深谷口。萬壑移晦明，千峰轉前後。嶷然龍潭上，石勢若奔走。開拆秋天光，崩騰夏雷吼。靈溪自茲去，紆直互紛糾。聽聲靜複喧，望色無更有。冥冥翠微下，高殿映杉柳。滴滴洞穴中，懸泉響相扣。昔時秦王女，羽化年代久。日暮松風來，簫聲生左右。早窺神仙籙，願結芝朮友。安得羨門方，青囊系吾肘。
春遊吟
作者：李華（唐）

初春遍芳甸，千里藹盈矚。美人摘新英，步步玩春綠。所思杳何處，宛在吳江曲。可憐不得共芳菲，日暮歸來淚滿衣。
長門怨
作者：李華（唐）

弱體鴛鴦薦，啼妝翡翠衾。鴉鳴秋殿曉，人靜禁門深。每憶椒房寵，那堪永巷陰。自驚羅帶緩，非復舊來心。
奉使朔方，贈郭都護
作者：李華（唐）

絕塞臨光祿，孤營佐貳師。鐵衣山月冷，金鼓朔風悲。都護徵兵日，將軍破虜時。揚鞭玉關道，回首望旌旗。
尚書都堂瓦松
作者：李華（唐）

華省秘仙蹤，高堂露瓦松。葉因春後長，花為雨來濃。影混鴛鴦色，光含翡翠容。天然斯所寄，地勢太無從。接棟臨雙闕，連甍近九重。寧知深澗底，霜雪歲兼封。
海上生明月
作者：李華（唐）

皎皎秋中月，團團海上生。影開金鏡滿，輪抱玉壺清。漸出三山岊，將淩一漢橫。素娥嘗藥去，烏鵲繞枝驚。照水光偏白，浮雲色最明。此時堯砌下，蓂莢自將榮。
晚日湖上寄所思
作者：李華（唐）

與君為近別，不啻遠相思。落日平湖上，看山對此時。
寄從弟
作者：李華（唐）

眼病身亦病，浮生已半空。迢迢千里月，應與惠連同。
奉寄彭城公
作者：李華（唐）

公子三千客，人人願報恩。應憐抱關者，貧病老夷門。
春行寄興
作者：李華（唐）

宜陽城下草萋萋，澗水東流複向西。芳樹無人花自落，春山一路鳥空啼。
古意
作者：邢象玉（唐）

家中酒新熟，園裡葉初榮。佇杯欲取醉，悒然思友生。忽聞有奇客，何姓複何名。嗜酒陶彭澤，能琴阮步兵。何須問寒暑，徑共坐山亭。舉袂祛啼鳥，揚巾掃落英。心神無俗累，歌詠有新聲。新聲是何曲，滄浪之水清。
採蓮曲
作者：張敬徽（唐）

遊女泛江晴，蓮紅水複清。競多愁日暮，爭疾畏船傾。波動疑釵落，風生覺袖輕。相看未盡意，歸浦棹歌聲。
採蓮
作者：徐玄之（唐）

越豔荊姝慣採蓮，蘭橈畫楫滿長川。秋來江上澄如練，纖手周遊不暫息，紅英爛熳殊未極。夕鳥棲林人慾稀，
同崔員外溫泉宮即事
作者：郭汭（唐）

輦輅移雙闕，宸遊整六師。天回紫微座，日轉羽林旗。雷氣寒戈戟，軍容壯武貔。弓鳴射雁處，泉暖躍龍時。惠化成觀俗，謳謠入賦詩。同歡王道盛，相與詠雍熙。
題沈黎城
作者：權徹（唐）

蘇子臥北海，馬翁渡南洲。跡恨事乃立，功達名遂休。夜聞羽書至，召募此邊州。鐵騎耀楚甲，玉匣橫吳鉤。雪厚群山凍，蓬飛荒塞秋。久戍曷辭苦，數戰期封侯。不學豎儒輩，談經空白頭。
登樂遊原懷古
作者：豆盧回（唐）

緬惟漢宣帝，初謂皇曾孫。雖在繈褓中，亦遭巫蠱冤。至哉丙廷尉，感激義彌敦。馳逐蓮勺道，出入諸陵門。一朝風雲會，竟登天位尊。握符升寶曆，負扆禦華軒。赫奕文物備，葳蕤休瑞繁。卒為中興主，垂名於後昆。雄圖奄已謝，餘址空複存。昔為樂遊苑，今為狐兔園。朝見牧豎集，夕聞棲鳥喧。蕭條灞亭岸，寂寞杜陵原。冪zx野煙起，蒼茫嵐氣昏。二曜屢回薄，四時更涼溫。天道尚如此，人理安可論。
靜女歌
作者：張南容（唐）

靜女樂於靜，動合古人則。妙年工詩書，弱歲勤組織。端居愁若痴，誰複理容色。十五坐幽閨，四鄰不相識。夭夭鄰家子，百花裝首飾。日月淇上游，笑人不逾閾。河水自濁濟自清，仙台蛾眉秦鏡明。為照齊王門下醜，
古興二首
作者：沈徽（唐）

蔓草自細微，女蘿始夭夭。夤緣至百尺，榮耀非一朝。敷色高碧嶺，流芳薄丹霄。如何摧秀木，正為餘波漂。莖葉落巖跡，英蕤從風飆。洪柯不足恃，況乃託陵苕。長安富豪右，信是天下樞。戚裡笙歌發，禁門冠蓋趨。攀雲無醜士，唾地盡成珠。日晏下雙闕，煙花亂九衢。恩榮在片言，零落亦須臾。何意還自及，曲池今已蕪。
晚望
作者：林琨（唐）

清晨孤亭裡，極目對前岑。遠與天水合，長霞生夕林。蒼然平楚意，杳靄半秋陰。落日川上盡，關城雲外深。方予事巖壑，及此欲抽簪。詩就蓬山道，還茲契宿心。
陽春歌
作者：吳象之（唐）

簾低曉露濕，簾卷鶯聲急。欲起把箜篌，如凝彩弦澀。孤眠愁不轉，點淚聲相及。淨掃階上花，風來更吹入。
少年行
作者：吳象之（唐）

承恩借獵小平津，使氣常遊中貴人。一擲千金渾是膽，家無四壁不知貧。
晚至鄉亭
作者：鄭德玄（唐）

長亭日已暮，駐馬暫盤桓。山川杳不極，徒侶默相看。雲夕荊臺暗，風秋郢路寒。客心一如此，誰複採芳蘭。
舟行旦發
作者：張軫（唐）

夜帆時未發，同侶暗相催。山曉月初下，江鳴潮欲來。稍分揚子岸，不辨越王臺。自客水鄉裡，舟行知幾回。
奉和夏日遊山應制
作者：蔡文恭（唐）

首夏林壑清，薄暮煙霞上。連巖聳百仞，絕壑臨千丈。照灼晚花鮮，潺湲夕流響。悠然動睿思，息駕尋真賞。掞彼渦川作，懷茲洛濱想。竊吹等齊竽，何用承恩獎。
旅泊江津言懷
作者：賈宗（唐）

征途幾迢遞，客子倦西東。乘流如泛梗，逐吹似驚蓬。飄颻萬裡外，辛苦百年中。異縣心期阻，他鄉風月同。雲歸全嶺暗，日落半江紅。自然堪迸淚，非是泣途窮。
大樑行
作者：唐堯客（唐）

客有成都來，為我彈鳴琴。前彈別鶴操，後奏大樑吟。大樑傷客情，荒臺對古城。版築有陳跡，歌吹無遺聲。雄哉魏公子，疇日好羅英。秀士三千人，煌煌列眾星。金槌奪晉鄙，白刃刎侯嬴。邯鄲救趙北，函谷走秦兵。君子榮且昧，忠信莫之明。間諜忽來及，雄圖靡克成。千齡萬化盡，但見汴水清。舊國多孤壘，夷門荊棘生。蒼梧彩雲沒，湘浦綠池平。聞有東山去，蕭蕭班馬鳴。河洲搴宿莽，日夕淚沾纓。因之唁公子，慷慨此歌行。
秋日送別
作者：朱晦（唐）

荒郊古陌時時斷，野水浮雲處處秋。唯有河邊衰柳樹，蟬聲相送到揚州。
送人歸山
作者：石召（唐）

相逢唯道在，誰不共知貧。歸路分殘雨，停舟別故人。霜明松嶺曉，花暗竹房春。亦有棲閑意，何年可寄身。
早行遇雪
作者：石召（唐）

荒郊昨夜雪，羸馬又須行。四顧無人跡，雞鳴第一聲。
送安養閻主簿還竹寺
作者：林珝（唐）

分手怨河梁，南征曆漢陽。江山追宋玉，雲雨夢襄王。醉裡宜城近，歌中郢路長。更尋棲枳處，猶是念仇香。
晚投南村
作者：衛葉（唐）

客行逢日暮，原野散秋暉。南陌人初斷，西林鳥盡歸。暗蓬沙上轉，寒葉月中飛。村落無多在，聲聲近擣衣。
妾薄命
作者：武平一（唐）

有女妖且麗，裴回湘水湄。水湄蘭杜芳，採之將寄誰。瓠犀發皓齒，雙蛾顰翠眉。紅臉如開蓮，素膚若凝脂。綽約多逸態，輕盈不自持。嘗矜絕代色，複恃傾城姿。子夫前入侍，飛燕複當時。正悅掌中舞，寧哀團扇詩。洛川昔雲遇，高唐今尚違。幽閣禽雀噪，閑階草露滋。流景一何速，年華不可追。解佩安所贈，怨咽空自悲。
奉和登驪山高頂寓目應制
作者：武平一（唐）

鑾輿上碧天，翠帟拖晴煙。絕崿紆仙徑，層巖敞禦筵。雲披丹鳳闕，日下黑龍川。更睹南燻奏，流聲入管絃。
幸梨園觀打球應制
作者：武平一（唐）

令節重遨遊，分鑣應綵球。驂驔回上苑，蹀躞繞通溝。影就紅塵沒，光隨赭汗流。賞闌清景暮，歌舞樂時休。
奉和幸白鹿觀應制
作者：武平一（唐）

玉府淩三曜，金壇駐六龍。彩旒懸倒景，羽蓋偃喬松。玄圃靈芝秀，華池瑞液濃。謬因沾舜渥，長願奉堯封。
侍宴安樂公主新宅應制
作者：武平一（唐）

紫漢秦樓敞，黃山魯館開。簪裾分上席，歌舞列平臺。馬既如龍至，人疑學鳳來。幸茲聯棣萼，何以接鄒枚。
送金城公主適西蕃
作者：武平一（唐）

廣化三邊靜，通煙四海安。還將膝下愛，特副域中歡。聖念飛玄藻，仙儀下白蘭。日斜徵蓋沒，歸騎動鳴鸞。
奉和幸新豐溫泉宮應制
作者：武平一（唐）

秦王登碣石，周後襲昆侖。何必在遐遠，方稱萬宇尊。我皇順時豫，星駕動軒轅。雄戟交馳道，清笳度國門。回輿長樂觀，校獵上林園。行漏移三象，連營總八屯。旌搖鸚鵡穀，騎轉鳳凰原。絕壁蒼苔古，靈泉碧溜溫。參差開水殿，窈窕敞巖軒。豐邑模猶在，驪宮跡尚存。煙松銜翠幄，雪徑繞花源。侍從推玄草，文章召虎賁。深仁浹夷夏，洪造溢乾坤。謬忝王枚列，多慚雨露恩。
奉和幸韋嗣立山莊侍宴應制
作者：武平一（唐）

三光回鬥極，萬騎肅鉤陳。地若遊汾水，畋疑曆渭濱。圓塘冰寫鏡，遙樹露成春。弦奏魚聽曲，機忘鳥狎人。築巖思感夢，磻石想垂綸。落景搖紅壁，層陰結翠筠。素風紛可尚，玄澤藹無垠。薄暮清笳動，天文煥紫宸。
興慶池侍宴應制
作者：武平一（唐）

鑾輿羽駕直城隈，帳殿旌門此地開。皎潔靈潭圖日月，願奉聖情歡不極，長遊雲漢幾昭回。
奉和立春內出彩花樹應制
作者：武平一（唐）

鑾輅青旗下帝臺，東郊上苑望春來。黃鶯未解林間囀，欣逢睿藻光韶律，更促霞觴畏景催。
奉和正旦賜宰臣柏葉應制
作者：武平一（唐）

綠葉迎春綠，寒枝曆歲寒。願持柏葉壽，長奉萬年歡。
遊涇川琴溪
作者：武平一（唐）

環潭澄曉色，疊嶂照秋影。幽致欣所逢，紛慮自茲屏。
夜宴安樂公主宅
作者：武平一（唐）

王孫帝女下仙台，金榜珠簾入夜開。遽惜瓊筵歡正洽，唯愁銀箭曉相催。
奉和聖制幸韋嗣立山莊應制
作者：武平一（唐）

鳴鑾赫奕下重樓，羽蓋逍遙向一丘。漢日唯聞白衣寵，唐年更睹赤松遊。
餞唐永昌
作者：武平一（唐）

聞君墨綬出丹墀，雙舄飛來佇有期。寄謝銅街攀柳日，無忘粉署握蘭時。
送李員外頻之建州
作者：林寬（唐）

勾踐江頭月，客星臺畔松。為郎久不見，出守暫相逢。鳥泊牽灘索，花空押號鐘。遠人思化切，休上武夷峰。
送許棠先輩歸宣州
作者：林寬（唐）

發枯窮律韻，字字合塤篪。日月所到處，姓名無不知。鶯啼謝守壘，苔老謫仙碑。詩道喪來久，東歸為吊之。
窮冬太學
作者：林寬（唐）

投跡依槐館，荒亭草合時。雪深鳶嘯急，薪濕鼎吟遲。默坐同誰話，非僧不我知。匡廬瀑布畔，何日副心期。
陪鄭諴郎中假日省中寓直
作者：林寬（唐）

憲廳名最重，假日許從容。床滿諸司印，庭高五粒松。井尋芸吏汲，茶拆嶽僧封。鳥度簾旌暮，猶吟隔苑鐘。
送謝石先輩歸宣州
作者：林寬（唐）

名隨春色遠，湖外已先知。花盡方辭醉，鶯殘是放時。天寒千尺嶽，頷白半聯詩。筍蕨猶堪採，榮歸及養期。
下第寄歐陽瓚
作者：林寬（唐）

詩人道僻命多奇，更值干戈亂起時。莫作江甯王少府，一生吟苦竟誰知。
寄何紹餘
作者：林寬（唐）

雁過君猶未入城，清賢門下舊知名。風波凍馬遙逢見，芙蓉苑北曲江岸，期看終南新雪晴。
送人宰浦城
作者：林寬（唐）

東南猶阻寇，梨嶺更誰登。作宰應無俸，歸船必有僧。灘平眠獺石，燒斷飲猿藤。歲盡校殊最，方當見異能。
省試臘後望春宮
作者：林寬（唐）

皇都初度臘，鳳輦出深宮。高憑樓臺上，遙瞻灞滻中。仗凝霜彩白，袍映日華紅。柳眼方開凍，鶯聲漸轉風。禦溝穿斷靄，驪岫照斜空。時見宸遊興，因觀稼穡功。
寄省中知己
作者：林寬（唐）

門掩清曹晚，靜將烏府鄰。花開封印早，雪下典衣頻。怪木風吹閣，廢巢時落薪。每憐吾道苦，長說向同人。
朱坡
作者：林寬（唐）

朱坡坡上望，不似在秦京。漸覺溪山秀，更高魚鳥情。夜吟禪子室，曉爨獵人鐺。恃此偷佳賞，九衢蜩未鳴。
酬陳樵見寄
作者：林寬（唐）

失意閑眠起更遲，又將羈薄謝深知。囊書旋入酒家盡，元和才子多如此，除卻清吟何所為。
華清宮
作者：林寬（唐）

殿角鐘殘立宿鴉，朝元歸駕望無涯。香泉空浸宮前草，未到春時爭發花。
終南山
作者：林寬（唐）

標奇聳峻壯長安，影入千門萬戶寒。徒自倚天生氣色，塵中誰為舉頭看。
歌風臺
作者：林寬（唐）

蒿棘空存百尺基，酒酣曾唱大風詞。莫言馬上得天下，自古英雄盡解詩。
送人歸日東
作者：林寬（唐）

滄溟西畔望，一望一心摧。地即同正朔，天教阻往來。波翻夜作電，鯨吼晝為雷。門外人參徑，到時花幾開。
寓興
作者：林寬（唐）

西母一杯酒，空言浩劫春。英雄歸厚土，日月照閒人。衰草珠璣塚，冷灰龍鳳身。茂陵驪岫晚，過者暗傷神。
少年行
作者：林寬（唐）

柳煙侵禦道，門映夾城開。白日莫空過，青春不再來。報仇沖雪去，乘醉臂鷹回。看取歌鐘地，殘陽滿壞臺。
塞上還答友人
作者：林寬（唐）

無端遊絕塞，歸鬢已蒼然。戎羯圍中過，風沙馬上眠。草衰頻過燒，耳冷不聞蟬。從此甘貧坐，休言更到邊。
哭棲白供奉
作者：林寬（唐）

侍輦才難得，三朝有上人。琢詩方到骨，至死不離貧。風帳孤螢入，霜階積葉頻。夕陽門半掩，過此亦無因。
送升道靖恭相公分司
作者：林寬（唐）

東風時不遇，果見致君難。海嶽影猶動，鶤鵬勢未安。星沉關鎖冷，雞唱驛燈殘。誰似二賓客，門閑嵩洛寒。
關下早行
作者：林寬（唐）

軋軋推危轍，聽雞獨早行。風吹宿靄散，月照華山明。白首東西客，黃河晝夜清。相逢皆有事，唯我是閒情。
曲江
作者：林寬（唐）

曲江初碧草初青，萬轂千蹄匝岸行。傾國妖姬雲鬢重，柳絮杏花留不得，隨風處處逐歌聲。
長安遣懷
作者：林寬（唐）

醉下高樓醒複登，任從浮薄笑才能。青龍寺裡三門上，立為南山不為僧。
送僧遊太白峰
作者：林寬（唐）

雲深遊太白，莫惜遍探奇。頂上多靈跡，塵中少客知。懸崖倚凍瀑，飛狖過孤枝。出定更何事，相逢必有詩。
哭造微禪師
作者：林寬（唐）

神遷不火葬，新塔露疏檉。是物皆磨滅，唯師出死生。虛堂散釣叟，怪木哭山精。林下路長在，無因更此行。
獻同年孔郎中
作者：林寬（唐）

炊瓊爇桂帝關居，賣盡寒衣典盡書。驅馬每尋霜影裡，一顧深恩身未殺，爭期皎日負吹噓。
聞雁
作者：林寬（唐）

接影橫空背雪飛，聲聲寒出玉關遲。上陽宮裡三千夢，月冷風清聞過時。
送惠補闕
作者：林寬（唐）

詔下搜巖野，高人入竹林。長因抗疏日，便作去官心。清俸供僧盡，滄洲寄跡深。東門有歸路，徒自棄華簪。
和友人賊後
作者：林寬（唐）

帶號乞兵急，英雄陷賊圍。江山猶未靜，魚鳥欲何歸。城露桑榆盡，時平老幼稀。書從戰後得，讀徹血盈衣。
長安即事
作者：林寬（唐）

暝鼓才終複曉雞，九門何計出沉迷，樵童亂打金吾鼓，須知不是詩人事，空憶泉聲菊畔畦。
和周繇校書先輩省中寓直
作者：林寬（唐）

古木重門掩，幽深只欠溪。此中真吏隱，何必更巖棲。名姓鐫幢記，經書逐庫題。字隨飛蠹缺，階與落星齊。伴直僧談靜，侵霜蛩韻低。粘塵賀草沒，剝粉薛禽迷。衰蘚牆千堵，微陽菊半畦。鼓殘鴉去北，漏在月沉西。每憶終南雪，幾登雲閣梯。時因搜句次，那惜一招攜。
苦雨
作者：林寬（唐）

霪霖翳日月，窮巷變溝坑。驟灑纖枝折，奔傾壞堵平。蒙簦來客絕，躍甃噪蛙獰。敗屐陰苔積，摧簷濕菌生。斜飛穿裂瓦，迸落打空鐺。葉底遲歸蝶，林中滯出鶯。潤侵書縫黑，冷浸鬢絲明。牖暗參差影，階寒斷續聲。尺薪功比桂，寸粒價高瓊。遙想管絃裡，無因識此情。
陪諸公遊故江西韋大夫通德湖舊居有感題四韻兼呈李六侍御即韋大夫舊寮也
作者：元稹（唐）

高墉行馬接通湖，巨壑藏舟感大夫。塵壁暗埋悲舊劄，唯有滿園桃李下，膺門偏拜阮元瑜。
送友封二首
作者：元稹（唐）

桃葉成陰燕引雛，南風吹浪颭檣烏。瘴雲拂地黃梅雨，知君兄弟憐詩句，遍為姑將惱大巫。惠和坊裡當時別，豈料江陵送上船。鵬翼張風期萬裡，若見中丞忽相問，為言腰折氣沖天。
放言五首
作者：元稹（唐）

近來逢酒便高歌，醉舞詩狂漸欲魔。五鬥解酲猶恨少，死是等閒生也得，擬將何事奈吾何。莫將心事厭長沙，雲到何方不是家。酒熟餔糟學漁父。飯來開口似神鴉。竹枝待鳳千莖直，柳樹迎風一向斜。總被天公沾雨露，等頭成長盡生涯。霆轟電烻數聲頻，不奈狂夫不藉身。縱使被雷燒作燼，必若乖龍在諸處，何須驚動自來人。安得心源處處安，何勞終日望林巒。玉英惟向火中冷，孫登不語啟期樂，各自當情各自歡。三十年來世上行，也曾狂走趁浮名。兩回左降須知命，他時定葬燒缸地，賣與人家得酒盛。
劉二十八以文石枕見贈仍題絕句以將厚意因持壁州鞭酬謝兼廣為四韻
作者：元稹（唐）

枕截文瓊珠綴篇，野人酬贈壁州鞭。用長時節君須策，張騫卻上知何日，隨會歸期在此年。
奉和嚴司空重陽日同崔常侍崔郎中及諸公登龍山落帽臺佳宴
作者：元稹（唐）

謝公愁思眇天涯，蠟屐登高為菊花。貴重近臣光綺席，詠碎龍山歸去號，馬奔流電妓奔車。
送王十一郎遊剡中
作者：元稹（唐）

越州都在浙河灣，塵土消沉景象閑。百里油盆鏡湖水，想得玉郎乘畫舸，幾回明月墜雲間。
送友封
作者：元稹（唐）

輕風略略柳欣欣，晴色空濛遠似塵。斗柄未回猶帶閏，心斷洛陽三兩處，窈娘堤抱古天津。
送致用
作者：元稹（唐）

淚沾雙袖血成文，不為悲身為別君。望鶴眼穿期海外，欲識九回腸斷處，潯陽流水逐條分。
早春登龍山靜勝寺時非休浣司空特許是行因贈幕中諸公
作者：元稹（唐）

謝傅知憐景氣新，許尋高寺望江春。龍文遠水吞平岸，歸來笑問諸從事，佔得閒行有幾人。
書樂天紙
作者：元稹（唐）

金鑾殿裡書殘紙，乞與荊州元判司。不忍拈將等閒用，半封京信半題詩。
酬孝甫見贈十首
作者：元稹（唐）

宋玉秋來續楚詞，陰鏗官漫足閑詩。親情書劄相安慰，多道蕭何作判司。杜甫天材頗絕倫，每尋詩卷似情親。憐渠直道當時語，不著心源傍古人。十歲荒狂任博徒，挼莎五木擲梟盧。野詩良輔偏憐假，長借金鞍迓酒胡。曾經綽立侍丹墀，綻蕊宮花拂面枝。雉尾扇開朝日出，柘黃衫對碧霄垂。一自低心翰墨場，箭靫拋盡負書囊。近來兼愛休糧藥，柏葉紗羅雜豆黃。莫笑風塵滿病顏，此生元在有無間。卷舒蓮葉終難濕，去住雲心一種閑。無事拋棋侵虎口，幾時開眼複聯行。終須殺盡緣邊敵，四面通同掩大荒。原憲甘貧每自開，子春傷足少人哀。巷南唯有陳居士，時學文殊一問來。每識閒人如未識，與君相識更相憐。經旬不解來過宿，忍見空床夜夜眠。開坼新詩展大璆，明珠炫轉玉音浮。酬君十首三更坐，減卻常時半夜愁。
和樂天招錢蔚章看山絕句
作者：元稹（唐）

碧落招邀閑曠望，黃金城外玉方壺。人間還有大江海，萬裡煙波天上無。
折枝花贈行
作者：元稹（唐）

櫻桃花下送君時，一寸春心逐折枝。別後相思最多處，千株萬片繞林垂。
寄劉頗二首
作者：元稹（唐）

平生嗜酒顛狂甚，不許諸公佔丈夫。唯愛劉君一片膽，近來還敢似人無。前年碣石煙塵起，共看官軍過洛城。無限公卿因戰得，與君依舊綠衫行。
晨起送使，病不行，因過王十一館居二首
作者：元稹（唐）

自笑今朝誤夙興，逢他禦史瘧相仍。過君未起房門掩，深映寒窗一盞燈。密宇深房小火爐，飯香魚熟近中廚。野人愛靜仍耽寢，自問黃昏肯去無。
送孫勝
作者：元稹（唐）

桐花暗澹柳惺憁，池帶輕波柳帶風。今日與君臨水別，可憐春盡宋亭中。
遊三寺回呈上府主嚴司空時因尋寺道出當陽縣奉命覆視縣囚牽於遊行不暇詳究故以詩自誚爾
作者：元稹（唐）

謝公恣縱顛狂掾，觸處閑行許自由。舉板支頤對山色，莫責尋常吐茵吏，書囊赤白報君侯。
遠望
作者：元稹（唐）

滿眼傷心冬景和，一山紅樹寺邊多。仲宣無限思鄉淚，漳水東流碧玉波。
早春尋李校書
作者：元稹（唐）

款款春風澹澹雲，柳枝低作翠櫳裙。梅含雞舌兼紅氣，今朝何事偏相覓，撩亂芳情最是君。
過襄陽樓呈上府主嚴司空樓在江陵節度使宅北隅
作者：元稹（唐）

襄陽樓下樹陰成，荷葉如錢水面平。拂水柳花千萬點，早晚暫教王粲上，庾公應待月分明。
八月六日與僧如展前松滋主簿韋戴同遊碧澗寺賦得扉字韻寺臨蜀江內有碧澗穿注兩廊又有龍女洞能興雲雨詩中噴字以平聲韻
作者：元稹（唐）

空闊長江礙鐵圍，高低行樹倚巖扉。穿廊玉澗噴紅旭，他生莫忘靈山別，滿壁人名後會稀。
奉和竇容州
作者：元稹（唐）

明公莫訝容州遠，一路瀟湘景氣濃。斑竹初成二妃廟，自歎風波去無極，不知何日又相逢。
盧頭陀詩
作者：元稹（唐）

盧師深話出家由，剃盡心花始剃頭。馬哭青山別車匿，為向八龍兄弟說，他生緣會此生休。
醉別盧頭陀
作者：元稹（唐）

醉迷狂象別吾師，夢覺觀空始自悲。盡日笙歌人散後，頓見佛光身上出，已蒙衣內綴摩尼。
戊申歲暮詠懷三首
作者：白居易（唐）

窮冬月末兩三日，半百年過六七時。龍尾趁朝無氣力，猶被妻兒教漸退，莫求致仕且分司。唯生一女才十二，只欠三年未六旬。婚嫁累輕何怕老，更擬踟躕覓何事，不歸嵩洛作閒人。七年囚閉作籠禽，但願開籠便入林。幸得展張今日翅，萬一差池似前事，又應追悔不抽簪。
贈夢得
作者：白居易（唐）

心中萬事不思量，坐倚屏風臥向陽。漸覺詠詩猶老醜，只有今春相伴在，花前剩醉兩三場。
想東遊五十韻
作者：白居易（唐）

海內時無事，江南歲有秋。生民皆樂業，地主盡賢侯。郊靜銷戎馬，城高逼鬥牛。平河七百里，沃壤二三州。坐有湖山趣，行無風浪憂。食甯妨解纜，寢不廢乘流。泉石諳天竺，煙霞識虎丘。餘芳認蘭澤，遺詠思蘋洲。菡萏紅塗粉，菰蒲綠潑油。鱗差漁戶舍，綺錯稻田溝。紫洞藏仙窟，玄泉貯怪湫。精神昂老鶴，姿彩媚潛虯。靜閱天工妙，閑窺物狀幽。投竿出比目，擲果下獼猴。味苦蓮心小，漿甜蔗節稠。橘苞從自結，藕孔是誰鎪。逐日移潮信，隨風變棹謳。遞夫交烈火，候吏次鳴騶。梵塔形疑踴，閶門勢欲浮。客迎攜酒榼，僧待置茶甌。小宴閒談笑，初筵雅獻酬。稍催朱蠟炬，徐動碧牙籌。圓醆飛蓮子，長裾曳石榴。柘枝隨畫鼓，調笑從香球。幕颺雲飄檻，簾褰月露鉤。舞繁紅袖凝，歌切翠眉愁。弦管甯容歇，杯盤未許收。良辰宜酩酊，卒歲好優遊。鱠縷鮮仍細，蓴絲滑且柔。飽餐為日計，穩睡是身謀。名愧空虛得，官知止足休。自嫌猶屑屑，眾笑大悠悠。物表疏形役，人寰足悔尤。蛾須遠燈燭，兔勿近罝罘。幻世春來夢，浮生水上漚。百憂中莫入，一醉外何求。未死痴王湛，無兒老鄧攸。蜀琴安膝上，周易在床頭。去去無程客，行行不繫舟。勞君頻問訊，勸我少淹留。雲雨多分散，關山苦阻修。一吟江月別，七見日星周。珠玉傳新什，鵷鸞念故儔。懸旌心宛轉，束楚意綢繆。驛舫妝青雀，官槽秣紫騮。鏡湖期遠泛，禹穴約冥搜。預掃題詩壁，先開望海樓。飲思親履舄，宿憶並衾裯。志氣吾衰也，風情子在不。應須相見後，別作一家遊。
病免後喜除賓客
作者：白居易（唐）

臥在漳濱滿十旬，起為商皓伴三人。從今且莫嫌身病，不病何由索得身。
長樂亭留別
作者：白居易（唐）

灞滻風煙函谷路，曾經幾度別長安。昔時蹙促為遷客，塵纓世網重重縛，回顧方知出得難。
陝府王大夫相迎偶贈
作者：白居易（唐）

紫微閣老自多情，白首園公豈要迎。伴我綠槐陰下歇，但問主人留幾日，分司賓客去無程。
別陝州王司馬
作者：白居易（唐）

笙歌惆悵欲為別，風景闌珊初過春。爭得遣君詩不苦，黃河岸上白頭人。
將至東都先寄令狐留守
作者：白居易（唐）

黃鳥無聲葉滿枝，閑吟想到洛城時。惜逢金穀三春盡，東都添個狂賓客，先報壺觴風月知。
答崔十八見寄
作者：白居易（唐）

明朝欲見琴尊伴，洗拭金盃拂玉徽。君乞曹州刺史替，豈料洛陽風月夜，故人垂老得相依。
贈皇甫賓客
作者：白居易（唐）

輕衣穩馬槐陰路，漸近東來漸少塵。耳鬧久憎聞俗事，始信淡交宜久遠，與君轉老轉相親。
歸履道宅
作者：白居易（唐）

驛吏引藤輿，家童開竹扉。往時多暫住，今日是長歸。眼下有衣食，耳邊無是非。不論貧與富，飲水亦應肥。
問江南物
作者：白居易（唐）

歸來未及問生涯，先問江南物在耶。引手摩挲青石筍，別有夜深惆悵事，月明雙鶴在裴家。
蕭庶子相過
作者：白居易（唐）

半日停車馬，何人在白家。殷勤蕭庶子，愛酒不嫌茶。
答尉遲少尹問所須
作者：白居易（唐）

乍到頻勞問所須，所須非玉亦非珠。愛君水閣宜閑詠，每有詩成許去無。
詠閑
作者：白居易（唐）

但有閑銷日，都無事系懷。朝眠因客起，午飯伴僧齋。樹合陰交戶，池分水夾階。就中今夜好，風月似江淮。
同崔十八寄元浙東王陝州
作者：白居易（唐）

未能同隱雲林下，且複相招祿仕間。隨月有錢勝賣藥，惆悵八科殘四在，兩人榮鬧兩人閑。
答蘇庶子月夜聞家僮奏樂見贈
作者：白居易（唐）

牆西明月水東亭，一曲霓裳按小伶。不敢邀君無別意，弦生管澀未堪聽。
偶吟
作者：白居易（唐）

裡巷多通水，林園盡不扃。松身為外戶，池面是中庭。元氏詩三帙，陳家酒一瓶。醉來狂發詠，鄰女映籬聽。
白蓮池泛舟
作者：白居易（唐）

白藕新花照水開，紅窗小舫信風回。誰教一片江南興，逐我殷勤萬裡來。
池上即事
作者：白居易（唐）

行尋甃石引新泉，坐看修橋補釣船。綠竹掛衣涼處歇，林下水邊無厭日，便堪終老豈論年。
酬裴相公見寄二絕
作者：白居易（唐）

習靜心方泰，勞生事漸稀。可憐安穩地，舍此欲何歸。一雙垂翅鶴，數首解嘲文。總是迂閑物，爭堪伴相君。
答夢得聞蟬見寄
作者：白居易（唐）

開緘思浩然，獨詠晚風前。人貌非前日，蟬聲似去年。槐花新雨後，柳影欲秋天。聽罷無他計，相思又一篇。
令狐尚書許過弊居先贈長句
作者：白居易（唐）

不矜軒冕愛林泉，許到池頭一醉眠。已遣平治行藥徑，只候高情無別物，蒼苔石筍白花蓮。
自題
作者：白居易（唐）

老宜官冷靜，貧賴俸優饒。熱月無堆案，寒天不趁朝。傍看應寂寞，自覺甚逍遙。徒對盈尊酒，兼無愁可銷。
答崔十八
作者：白居易（唐）

勞將白叟比黃公，今古由來事不同。我有商山君未見，清泉白石在胸中。
偶詠
作者：白居易（唐）

禦熱蕉衣健，扶羸竹杖輕。誦經憑檻立，散藥繞廊行。暝槿無風落，秋蟲欲雨鳴。身閑當將息，病亦有心情。
答蘇六
作者：白居易（唐）

但喜暑隨三伏去，不知秋送二毛來。更無別計相寬慰，故遣陽關勸一杯。
秋遊
作者：白居易（唐）

下馬閑行伊水頭，涼風清景勝春遊。何事古今詩句裡，不多說著洛陽秋。
偶作
作者：白居易（唐）

張翰一杯酒，榮期三樂歌。聰明傷混沌，煩惱汙頭陀。簟冷秋生早，階閑日上多。近來門更靜，無雀可張羅。
遊平原贈晦叔
作者：白居易（唐）

照水容雖老，登山力未衰。欲眠先命酒，暫歇亦吟詩。且喜身無縛，終慚鬢有絲。回頭語閑伴，閑校十年遲。
不出門
作者：白居易（唐）

不出門來又數旬，將何銷日與誰親。鶴籠開處見君子，能行便是真修道，何必降魔調伏身。
歎鶴病
作者：白居易（唐）

右翅低垂左脛傷，可憐風貌甚昂藏。亦知白日青天好，未要高飛且養瘡。
臨都驛送崔十八
作者：白居易（唐）

勿言臨都五六裡，扶病出城相送來。莫道長安一步地，
對鏡
作者：白居易（唐）

三分鬢髮二分絲，曉鏡秋容相對時。去作忙官應太老，若使至今黃綺在，聞吾此語亦分司。
勸酒十四首：何處難忘酒七首
作者：白居易（唐）

何處難忘酒，長安喜氣新。初登高第後，乍作好官人。省壁明張榜，朝衣穩稱身。此時無一醆，爭奈帝城春。何處難忘酒，天涯話舊情。青雲俱不達，白髮遞相驚。二十年前別，三千里外行。此時無一醆，何以敘平生。何處難忘酒，朱門羨少年。春分花發後，寒食月明前。小院回羅綺，深房理管絃。此時無一醆，爭過豔陽天。何處難忘酒，霜庭老病翁。暗聲啼蟋蟀，幹葉落梧桐。鬢為愁先白，顏因醉暫紅。此時無一醆，何計奈秋風。何處難忘酒，軍功第一高。還鄉隨露布，半路授旌旄。玉柱剝蔥手，金章爛椹袍。此時無一醆，何以騁雄豪。何處難忘酒，青門送別多。斂襟收涕淚，簇馬聽笙歌。煙樹灞陵岸，風塵長樂坡。此時無一醆，爭奈去留何。何處難忘酒，逐臣歸故園。赦書逢驛騎，賀客出都門。半面瘴煙色，滿衫鄉淚痕。此時無一醆，何物可招魂。
勸酒十四首：不如來飲酒七首
作者：白居易（唐）

莫隱深山去，君應到自嫌。齒傷朝水冷，貌苦夜霜嚴。漁去風生浦，樵歸雪滿巖。不如來飲酒，相對醉厭厭。莫作農夫去，君應見自愁。迎春犁瘦地，趁晚喂羸牛。數被官加稅，稀逢歲有秋。不如來飲酒，酒伴醉悠悠。莫作商人去，恓惶君未諳。雪霜行塞北，風水宿江南。藏鏹百千萬，沉舟十二三。不如來飲酒，仰面醉酣酣。莫事長徵去，辛勤難具論。何曾畫麟閣，只是老轅門。蟣蝨衣中物，刀槍面上痕。不如來飲酒，閤眼醉昏昏。莫學長生去，仙方誤殺君。那將薤上露，擬待鶴邊雲。矻矻皆燒藥，累累盡作墳。不如來飲酒，閑坐醉醺醺。莫上青雲去，青雲足愛憎。自賢誇智慧，相糾鬥功能。魚爛緣吞餌，蛾焦為撲燈。不如來飲酒，任性醉騰騰。莫入紅塵去，令人心力勞。相爭兩蝸角，所得一牛毛。且滅嗔中火，休磨笑裡刀。不如來飲酒，穩臥醉陶陶。
和令狐相公寄劉郎中兼見示長句
作者：白居易（唐）

日月天衢仰面看，尚淹池鳳滯臺鸞。碧幢千里空移鎮，酒軍詩敵如相遇，臨老猶能一據鞍。
即事
作者：白居易（唐）

見月連宵坐，聞風盡日眠。室香羅藥氣，籠暖焙茶煙。鶴啄新晴地，雞棲薄暮天。自看淘酒米，倚杖小池前。
期宿客不至
作者：白居易（唐）

風飄雨灑簾帷故，竹映松遮燈火深。宿客不來嫌冷落，一尊酒對一張琴。
問移竹
作者：白居易（唐）

問君移竹意如何，慎勿排行但間窠。多種少栽皆有意，大都少校不如多。
重陽席上賦白菊
作者：白居易（唐）

滿園花菊鬱金黃，中有孤叢色似霜。還似今朝歌酒席，白頭翁入少年場。
偶吟二首
作者：白居易（唐）

眼下有衣兼有食，心中無喜亦無憂。正如身後有何事，猶殘少許雲泉興，一歲龍門數度遊。晴教曬藥泥茶灶，閑看科松洗竹林。活計縱貧長淨潔，老去生涯只如此，更無餘事可勞心。
何處春先到
作者：白居易（唐）

何處春先到，橋東水北亭。凍花開未得，冷酒酌難醒。就日移輕榻，遮風展小屏。不勞人勸醉，鶯語漸丁寧。
勉閒遊
作者：白居易（唐）

天時人事常多故，一歲春能幾處遊。不是塵埃便風雨，唯有分司官恰好，閒遊雖老未能休。
寄兩銀榼與裴侍郎，因題兩絕句
作者：白居易（唐）

貧無好物堪為信，雙榼雖輕意不輕。願奉謝公池上酌，丹心綠酒一時傾。慣和麴糵堪盛否，重用鹽梅試洗看。小器不知容幾許，襄陽米賤酒升寬。
小橋柳
作者：白居易（唐）

細水涓涓似淚流，日西惆悵小橋頭。衰楊葉盡空枝在，猶被霜風吹不休。
哭微之二首
作者：白居易（唐）

八月涼風吹白幕，寢門廊下哭微之。妻孥朋友來相吊，唯道皇天無所知。文章卓犖生無敵，風骨英靈歿有神。哭送鹹陽北原上，可能隨例作灰塵。
馬上晚吟
作者：白居易（唐）

人少街荒已寂寥，風多塵起重蕭條。上陽落葉飄宮樹，如今不是閑行日，日短天陰坊曲遙。
醉中重留夢得
作者：白居易（唐）

劉郎劉郎莫先起，蘇臺蘇臺隔雲水。酒醆來從一百分，馬頭去便三千里。
雪夜喜李郎中見訪，兼酬所贈
作者：白居易（唐）

可憐今夜鵝毛雪，引得高情鶴氅人。紅蠟燭前明似晝，對此欲留君便宿，詩情酒分合相親。
任老
作者：白居易（唐）

不愁陌上春光盡，亦任庭前日影斜。面黑眼昏頭雪白，老應無可更增加。
勸歡
作者：白居易（唐）

火急歡娛慎勿遲，眼看老病悔難追。尊前花下歌筵裡，會有求來不得時。
答王尚書問履道池舊橋
作者：白居易（唐）

虹梁雁齒隨年換，素板朱欄逐日修。但恨尚書能久別，李郭小船何足問，待君乘過濟川舟。
晚歸府
作者：白居易（唐）

晚從履道來歸府，街路雖長尹不嫌。馬上涼於床上坐，綠槐風透紫蕉衫。
從龍潭寺至少林寺，題贈同遊者
作者：白居易（唐）

山屐田衣六七賢，搴芳蹋翠弄潺湲。九龍潭月落杯酒，始知駕鶴乘雲外，別有逍遙地上仙。
夜從法王寺下歸嶽寺
作者：白居易（唐）

雙剎夾虛空，緣雲一徑通。似從忉利下，如過劍門中。燈火光初合，笙歌曲未終。可憐獅子座，舁出淨名翁。
宿龍潭寺
作者：白居易（唐）

夜上九潭誰是伴，雲隨飛蓋月隨杯。明年尚作三川守，此地兼將歌舞來。
嵩陽觀夜奏霓裳
作者：白居易（唐）

開元遺曲自淒涼，況近秋天調是商。愛者誰人唯白尹，子晉少姨聞定怪，人間亦便有霓裳。
過元家履信宅
作者：白居易（唐）

雞犬喪家分散後，林園失主寂寥時。落花不語空辭樹，前庭後院傷心事，唯是春風秋月知。
和杜錄事題紅葉
作者：白居易（唐）

寒山十月旦，霜葉一時新。似燒非因火，如花不待春。連行排絳帳，亂落剪紅巾。解駐籃輿看，風前唯兩人。
題崔常侍濟上別墅
作者：白居易（唐）

求榮爭寵任紛紛，脫葉金貂只有君。散員疏去未為貴，主人憶爾爾知否，拋卻青雲歸白雲。
過溫尚書舊莊
作者：白居易（唐）

白石清泉拋濟口，碧幢紅旆照河陽。村人都不知時事，猶自呼為處士莊。
天壇峰下贈杜錄事
作者：白居易（唐）

年顏氣力漸衰殘，王屋中峰欲上難。頂上將探小有洞，他日藥成分一粒，與君先去掃天壇。
贈僧五首：缽塔院如大師
作者：白居易（唐）

百千萬劫菩提種，八十三年功德林。若不秉持僧行苦，每歲八關蒙九授，殷勤一戒重千金。
贈僧五首：神照上人
作者：白居易（唐）

心如定水隨形應，口似懸河逐病治。曾向眾中先禮拜，西方去日莫相遺。
贈僧五首：自遠禪師
作者：白居易（唐）

自出家來長自在，緣身一衲一繩床。令人見即心無事，每一相逢是道場。
贈僧五首：宗實上人
作者：白居易（唐）

榮華恩愛棄成唾，戒定真如和作香。今古雖殊同一法，瞿曇拋卻轉輪王。
贈僧五首：清閒上人
作者：白居易（唐）

梓潼眷屬何年別，長壽壇場近日開。應是蜀人皆度了，法輪移向洛中來。
彈秋思
作者：白居易（唐）

信意閑彈秋思時，調清聲直韻疏遲。近來漸喜無人聽，琴格高低心自知。
自詠
作者：白居易（唐）

隨宜飲食聊充腹，取次衣裘亦暖身。未必得年非瘦薄，隨分自安心自斷，是非何用問閒人。
分司初到洛中，偶題六韻，兼戲呈馮尹
作者：白居易（唐）

相府念多病，春宮容不才。官銜依口得，俸料逐身來。白首林園在，紅塵車馬回。招呼新客侶，掃掠舊池臺。小舫宜攜樂，新荷好蓋杯。不知金穀主，早晚賀筵開。
春風
作者：白居易（唐）

春風先發苑中梅，櫻杏桃梨次第開。薺花榆莢深村裡，亦道春風為我來。
郊廟歌辭：讓皇帝廟樂章：迎神
作者：李舒（唐）

皇矣天宗，德先王季。因心則友，克讓以位。爰命有司，式遵前志。神其降靈，昭饗祀事。
郊廟歌辭：讓皇帝廟樂章：奠幣
作者：李舒（唐）

惟帝時若，去而上仙。祀用商舞，樂備宮懸。白璧加薦，玄纁告虔。子孫拜後，承茲吉蠲。
郊廟歌辭：讓皇帝廟樂章：迎俎
作者：李舒（唐）

祀盛體薦，禮協粢盛。方周假廟，用魯純牲。捧徹祗敬，擊拊和鳴。受釐歸胙，既戒而平。
郊廟歌辭：讓皇帝廟樂章：酌獻
作者：李舒（唐）

八音具舉，三壽既盥。潔茲宗彝，瑟彼圭瓚。蘭餚重錯，椒醑飄散。降胙維城，永為藩翰。
郊廟歌辭：讓皇帝廟樂章：亞獻終獻
作者：李舒（唐）

秩禮有序，和音既同。九儀不忒，三揖將終。孝感藩後，相維闢公。四時之典，永永無窮。
郊廟歌辭：讓皇帝廟樂章：送神
作者：李舒（唐）

奠獻已事，昏昕載分。風搖雨散，靈衛絪縕。龍駕帝服，上騰五雲。泮宮複閟，寂寞無聞。
郊廟歌辭：享隱太子廟樂章：誠和
作者：不詳（唐）

道閟鶴關，運纏鳩裡。門集大命，俾歆嘉祀。禮亞六瑚，誠殫二簋。有誠顒若，神斯戾止。
郊廟歌辭：享隱太子廟樂章：肅和
作者：不詳（唐）

歲肇春宗，幹開震長。瑤山既寂，戾園斯享。玉肅其事，物昭其象。弦誦成風，笙歌合響。
郊廟歌辭：享隱太子廟樂章：雍和
作者：不詳（唐）

明典肅陳，神居邃啟。春伯聯事，秋官相禮。有來雍雍，登歌濟濟。緬維主鬯，庶歆芳醴。
郊廟歌辭：享隱太子廟樂章：舒和
作者：不詳（唐）

三縣已判歌鐘列，六佾將開羽戚分。尚想燕飛來蔽日，終疑鶴影降淩雲。
郊廟歌辭：享隱太子廟樂章：凱安
作者：不詳（唐）

天步昔將開，商郊初欲踐。撫戎金陣廓，貳極瑤圖闡。雞戟遂崇儀，龍樓期好善。弄兵隳震業，啟聖隆嗣典。
郊廟歌辭：隱太子廟樂章：迎神
作者：不詳（唐）

蒼震有位，黃離蔽明。江充禍結，戾據災成。銜冤昔痛，贈典今榮。享靈有秩，奉樂以迎。
郊廟歌辭：隱太子廟樂章：送神
作者：不詳（唐）

皇情悼往，祀議增設。鐘鼓鏗鏘，羽旄昭晰。掌禮雲備，司筵告徹。樂以送神，靈其鑒闋。
郊廟歌辭：享章懷太子廟樂章：迎神
作者：不詳（唐）

副君昭象，道應黃離。銅樓備德，玉裕成規。仙氣靄靄，靈從師師。前驅戾止，控鶴來儀。
郊廟歌辭：享章懷太子廟樂章：登歌酌鬯
作者：不詳（唐）

忠孝本著，羽翼先成。寢門昭德，馳道為程。幣帛有典，容衛無聲。司存既肅，廟享惟清。
郊廟歌辭：享章懷太子廟樂章：迎俎酌獻
作者：不詳（唐）

通三錫胤，明兩承英。太山比赫，伊水聞笙。宗祧是寄，禮樂其亨。嘉辰薦俎，以發宣告。
郊廟歌辭：享章懷太子廟樂章：送文舞迎武舞
作者：不詳（唐）

羽鑰崇文禮以畢，幹戚奮武事將行。用舍繇來其有致，壯志宣威樂太平。
郊廟歌辭：享章懷太子廟樂章：武舞作
作者：不詳（唐）

綠林熾炎曆，黃虞格有苗。沙塵驚塞外，帷幄命嫖姚。七德干戈止，三邊雲霧消。寶祚長無極，歌舞盛今朝。
郊廟歌辭：享懿德太子廟樂章：迎神
作者：不詳（唐）

甲觀昭祥，畫堂升位。禮絕群後，望尊儲貳。啟誦慚德，莊丕掩粹。伊浦鳳翔，緱峰鶴至。
郊廟歌辭：享懿德太子廟樂章：登歌酌鬯
作者：不詳（唐）

譽闡元儲，寄崇明兩。玉裕雖晦，銅樓可想。弦誦輟音，笙歌罷響。幣帛言設，禮容無爽。
郊廟歌辭：享懿德太子廟樂章：迎俎酌獻
作者：不詳（唐）

雍雍盛典，肅肅靈祠。賓天有聖，對日無期。飄颻羽服，掣曳雲旗。眷言主鬯，心乎愴茲。
郊廟歌辭：享懿德太子廟樂章：送文舞迎武舞
作者：不詳（唐）

八音協奏陳金石，六佾分行整禮容。滄溟赴海還稱少，素月開輪即是重。
郊廟歌辭：享懿德太子廟樂章：武舞作
作者：不詳（唐）

隋季昔雲終，唐年初啟聖。纂戎將禁暴，崇儒更敷政。威略靜三邊，仁恩覃萬姓。
郊廟歌辭：享節湣太子廟樂章：迎神
作者：不詳（唐）

儲後望崇，元良寄切。寢門是仰，馳道不絕。仙袂雲會，靈旗電晰。煌煌而來，禮物攸設。
郊廟歌辭：享節湣太子廟樂章：登歌酌鬯
作者：不詳（唐）

灼灼重明，仰承元首。既賢且哲，惟孝與友。惟孝雖遙，靈規不朽。禮因誠致，備絜玄酒。
郊廟歌辭：享節湣太子廟樂章：迎俎酌獻
作者：不詳（唐）

嘉薦有典，至誠莫騫。畫梁雲亙，雕俎星連。樂器周列，禮容備宣。依稀如在，若未賓天。
郊廟歌辭：享節湣太子廟樂章：送文舞出迎武舞入
作者：不詳（唐）

邕邕闡化憑文德，赫赫宣威藉武功。既執羽旄先拂吹，還持玉戚更揮空。
郊廟歌辭：享節湣太子廟樂章：武舞作
作者：不詳（唐）

武德諒雍雍，由來掃寇戎。劍光揮作電，旗影列成虹。霧廓三邊靜，波澄四海同。睿圖今已盛，相共舞皇風。
郊廟歌辭：享文敬太子廟樂章：請神
作者：許孟容（唐）

觴牢具品，管磬有節。祝道夤恭，神儀昭晰。桐圭早貴，象輅追設。聲達樂成，降歆豐潔。
郊廟歌辭：享文敬太子廟樂章：登歌
作者：陳京（唐）

歌以德發，聲以樂貴。樂善名存，追仙禮異。鸞旌拱修，鳳鳴合吹。神聽皇慈，仲月皆至。
郊廟歌辭：享文敬太子廟樂章：迎俎酌獻
作者：馮伉（唐）

撰日瞻景，誠陳樂張。禮容秩秩，羽舞煌煌。肅將滌濯，祗薦芬芳。永錫繁祉，思深饗嘗。
郊廟歌辭：享文敬太子廟樂章：送文舞迎武舞
作者：不詳（唐）

幹旄羽鑰相虧蔽，一進一退殊行綴。昔獻三雍盛禮容，今陳六佾崇儀制。
郊廟歌辭：享文敬太子廟樂章：亞獻終獻
作者：崔邠（唐）

醴齊泛尊彝，軒縣動幹戚。入室僾如在，升階虔所曆。奮疾合威容，定利舒皦繹。方崇廟貌禮，永被君恩錫。
郊廟歌辭：享文敬太子廟樂章：送神
作者：崔邠（唐）

三獻具舉，九旗將旋。追勞表德，罷享賓天。風引仙管，堂虛畫筵。芳馨常在，瞻望悠然。
郊廟歌辭：享惠昭太子廟樂章：請神
作者：歸登（唐）

嘉薦既陳，祀事孔明。閑歌在堂，萬舞在庭。外則盡物，內則盡誠。鳳笙如聞，歌其潔精。
郊廟歌辭：享惠昭太子廟樂章：登歌
作者：杜羔（唐）

因心克孝，位震遺芬。賓天道茂，軫懷氣分。發祗乃祀，咳歎如聞。二歌斯升，以詠德燻。
郊廟歌辭：享惠昭太子廟樂章：迎俎酌獻
作者：李逢吉（唐）

既潔酒醴，聿陳熟腥。肅將震念，昭格儲靈。展矣禮典，燻然德馨。愔愔管磬，亦具是聽。
郊廟歌辭：享惠昭太子廟樂章：送文舞出迎武舞入
作者：孟簡（唐）

喧喧金石容既缺，肅肅羽駕就行列。緱山遺響昔所聞，廟庭進旅今攸設。
郊廟歌辭：享惠昭太子廟樂章：亞獻終獻
作者：裴度（唐）

重輪始發祥，齒胄方興學。冥然升紫府，鏗爾薦清樂。奠斝致馨香，在庭紛羽鑰。禮成神既醉，彷彿緱山鶴。
郊廟歌辭：享惠昭太子廟樂章：送神
作者：王涯（唐）

威儀畢陳，備樂將闋。苞茅酒縮，膋蕭香徹。宮臣展事，肅雍在列。迎精送往，厥鑒昭晰。
《郊廟歌辭：武后崇先廟樂章
作者：不詳（唐）

先德謙撝冠昔，嚴規節素超今。奉國忠誠每竭，既迫王公屢請，方乃俯遂群心。有限無由展敬，
郊廟歌辭：褒德廟樂章：昭德
作者：不詳（唐）

道赫梧宮，悲盈蒿裡。爰賜徽烈，載敷嘉祀。享洽四時，規陳二簋。靈應昭格，神其戾止。
郊廟歌辭：褒德廟樂章：進德
作者：不詳（唐）

塗山懿戚，媯汭崇姻。祠筵肇啟，祭典方申。禮以備物，樂以感神。用隆敦敘，載穆彝倫。
郊廟歌辭：褒德廟樂章：褒德
作者：不詳（唐）

家著累仁，門昭積善。瑤篚既列，金縣式展。
郊廟歌辭：褒德廟樂章：武舞作
作者：不詳（唐）

昭昭竹殿開，奕奕蘭宮啟。懿範隆丹掖，殊榮闢朱邸。六佾薦徽容，三簋陳芳醴。萬石覃貽厥，分珪崇祖禰。
郊廟歌辭：褒德廟樂章：彰德
作者：不詳（唐）

名隆五嶽，秩映三臺。嚴祠已備，睟影方回。
舞曲歌辭：功成慶善樂舞詞
作者：不詳（唐）

壽丘惟舊跡，酆邑乃前基。粵餘承累聖，懸弧亦在茲。弱齡逢運改，提劍鬱匡時。指麾八荒定，懷柔萬國夷。梯山盛入款，駕海亦來思。單於陪武帳，日逐衛文lq。端扆朝四嶽，無為任百司。霜節明秋景，輕冰結水湄。芸黃遍原隰，禾穎積京坻。共樂還譙宴，歡此大風詩。
舞曲歌辭：中和樂舞詞
作者：不詳（唐）

芳歲肇佳節，物華當仲春。乾坤既昭泰，煙景含氤氳。德淺荷玄貺，樂成思治人。前庭列鐘鼓，廣殿延群臣。八卦隨舞意，五音轉曲新。顧非咸池奏，庶協南風燻。式宴禮所重，浹歡情必均。同和諒在茲，萬國希可親。
舞曲歌辭：凱樂歌辭：破陣樂
作者：不詳（唐）

受律辭元首，相將討叛臣。鹹歌破陣樂，共賞太平人。
舞曲歌辭：凱樂歌辭：應聖期
作者：不詳（唐）

聖德期昌運，雍熙萬宇清。乾坤資化育，海嶽共休明。闢土欣耕稼，銷戈遂偃兵。殊方歌帝澤，執贄駕昇平。
舞曲歌辭：凱樂歌辭：賀聖歡
作者：不詳（唐）

四海皇風被，千年德水清。戎衣更不著，今日告功成。
舞曲歌辭：凱樂歌辭：君臣同慶樂
作者：不詳（唐）

主聖開昌曆，臣忠奉大猷。君看偃革後，便是太平秋。
書邊事
作者：李昌符（唐）

朔野煙塵起，天軍又舉戈。陰風向晚急，殺氣入秋多。樹盡禽棲草，冰堅路在河。汾陽無繼者，羌虜肯先和。
遠歸別墅
作者：李昌符（唐）

馬省曾行處，連嘶渡晚河。忽驚鄉樹出，漸識路人多。細徑穿禾黍，頹垣壓薜蘿。乍歸猶似客，鄰叟亦相過。
題友人屋
作者：李昌符（唐）

松底詩人宅，閑門遠岫孤。數家分小徑，一水截平蕪。竹節偶相對，鳥名多自呼。愛君真靜者，欲去又踟躕。
贈同遊
作者：李昌符（唐）

此來風雨後，已覺減年華。若待皆無事，應難更有花。管絃臨夜急，榆柳向江斜。且莫看歸路，同須醉酒家。
送人出塞
作者：李昌符（唐）

北風吹雨雪，舉目已淒淒。戰鬼秋頻哭，徵鴻夜不棲。沙平關路直，磧廣郡樓低。此去非東魯，人多事鼓鼙。
尋僧元皎因贈
作者：李昌符（唐）

此生迷有著，因病得尋師。話盡山中事，歸當月上時。高松連寺影，亞竹入窗枝。閑憶草堂路，相逢非素期。
下第後蒙侍郎示意指於新先輩宣恩感謝
作者：李昌符（唐）

才薄命如此，自嗟兼自疑。遭逢好文日，黜落至公時。倚玉甘無路，穿楊卻未期。更慚君侍坐，問許可言詩。
夜泊渭津
作者：李昌符（唐）

漂漂東去客，一宿渭城邊。遠處星垂岸，中流月滿船。涼歸夜深簟，秋入雨餘天。漸覺家山小，殘程尚幾年。
晚夏逢友人
作者：李昌符（唐）

一別同袍友，相思已十年。長安多在客，久病忽聞蟬。驟雨才沾地，陰雲不遍天。微涼堪話舊，移榻晚風前。
秋中夜坐
作者：李昌符（唐）

空庭吟坐久，爽氣入荷衣。病葉先秋落，驚禽背月飛。瘴雲晴未散，戍客老將依。為應金門策，多應說戰機。
旅遊傷春
作者：李昌符（唐）

酒醒鄉關遠，迢迢聽漏終。曙分林影外，春盡雨聲中。鳥思江村路，花殘野岸風。十年成底事，羸馬倦西東。
得遠書
作者：李昌符（唐）

故人居謫宦，今日一書來。良久驚兼喜，殷勤卷更開。瘴雲沉去雁，江雨促新梅。滿紙殊鄉淚，非冤不可哀。
贈同席
作者：李昌符（唐）

四座列吾友，滿園花照衣。一生知幾度，後到擬先歸。急管侵諸樂，嚴城送落暉。當歡莫離席，離席卻歡稀。
贈供奉僧玄觀
作者：李昌符（唐）

自得曹溪法，諸經更不看。已降禪侶久，兼作帝師難。夜木侵簷黑，秋燈照雨寒。如何嫌有著，一念在林巒。
送琴客
作者：李昌符（唐）

楚客抱離思，蜀琴留恨聲。坐來新月上，聽久覺秋生。夜靜騷人語，天高別鶴鳴。因君興一歎，竟夕意難平。
別謫者
作者：李昌符（唐）

此地聞猶惡，人言是所之。一家書絕久，孤驛夢成遲。八月三湘道，聞猿冒雨時。不須祠楚相，臣節轉堪疑。
行思
作者：李昌符（唐）

千里豈雲去，欲歸如路窮。人間無暇日，馬上又秋風。破月銜高嶽，流星拂曉空。此時皆在夢，行色獨匆匆。
感懷題從舅宅
作者：李昌符（唐）

郗家庭樹下，幾度醉春風。今日花還發，當時事不同。流言應未息，直道竟難通。徒遣相思者，悲歌向暮空。
與友人會
作者：李昌符（唐）

蟬吟槐蕊落，的的是愁端。病覺離家遠，貧知處事難。真交無所隱，深語有餘歡。未必聞歌吹，羈心得暫寬。
贈春遊侶
作者：李昌符（唐）

密林多暗香，輕吹送餘芳。啼鳥愁春盡，遊人喜日長。浮雲橫暮色，新雨洗韶光。欲散垂□恨，應須入醉鄉。
送人遊邊
作者：李昌符（唐）

愁指蕭關外，風沙入遠端。馬行初有跡，雨落竟無聲。地理全歸漢，天威不在兵。西京逢故老，暗喜複時平。
寄棲白上人
作者：李昌符（唐）

剪發兼成隱，將心更屬文。無憀對豪客，不拜謁吾君。畫壁惟泉石，經窗半典墳。歸林幽鳥狎，乞食病僧分。默坐終清夜，凝思念碧雲。相逢應未卜，餘正走囂氛。
送人入新羅使
作者：李昌符（唐）

雞林君欲去，立冊付星軺。越海程難計，征帆影自飄。望鄉當落日，懷闕羨回潮。宿霧蒙青嶂，驚波蕩碧霄。春生陽氣早，天接祖州遙。愁約三年外，相迎上石橋。
詠鐵馬鞭
作者：李昌符（唐）

漢將臨流得鐵鞭，鄂侯名字舊雕鐫。須為聖代無雙物，時來終薦明君用，莫歎沉埋二百年。
送友人
作者：李昌符（唐）

舉世誰能與事期，解攜多是正歡時。人間不遣有名利，我今漂泊還如此，江劍相逢亦未知。
南潭
作者：李昌符（唐）

匝岸青蕪掩古苔，面山亭樹枕潭開。有時弦管收筵促，人傳郭惲多遊此，誰見當初泛玉杯。
秋夜作
作者：李昌符（唐）

數畝池塘近杜陵，秋天寂寞夜雲凝。芙蓉葉上三更雨，既逢上國陳詩日，長守林泉亦未能。
客恨
作者：李昌符（唐）

古原南北舊蕭疏，高木風多小雪餘。半夜病吟人寢後，肥馬王孫定相笑，不知岐路厭樵漁。
三月盡日
作者：李昌符（唐）

江頭從此管絃稀，散盡遊人獨未歸。落日已將春色去，殘花應逐夜風飛。
綠珠詠
作者：李昌符（唐）

洛陽佳麗與芳華，金穀園中見百花。誰遣當年墜樓死，無人巧笑破孫家。
贈別
作者：李昌符（唐）

又將書劍出孤舟，盡日停橈結遠愁。莫道江波話離別，江波一去不回流。
悶書
作者：李昌符（唐）

病來難處早秋天，一徑無人樹有蟬。歸計未成書半卷，中宵多夢晝多眠。
傷春
作者：李昌符（唐）

即是春風盡，仍沾夜雨歸。明朝更來此，兼恐落花稀。
登臨洮望蕭關
作者：李昌符（唐）

漸覺風沙暗，蕭關欲到時。兒童能探火，婦女解縫旗。川少銜魚鷺，林多帶箭麋。暫來戎馬地，不敢苦吟詩。